Henry Albert Tandberg

**Henry Albert Tandberg** (1871–1959) var frelsesoffiser, sangforfatter og dikter. Han har gitt norsk kristenhet sanger som «Jeg er en seiler på livets hav»,  «Jesus har bedt oss å komme» og «O Herre, til hvem skulle vi dog gå hen». Han skrev også den såkalte «Stjernesangen» på en melodi fra Jean Sibelius' kjente verk Finlandia.

## Biografi
Tandberg ble født i Chicago, men flyttet sammen med sin mor til Kristiania etter farens død. Våren 1888 ble han frelst og året etter ble han frelsesoffiser.

Tandberg var viktig for Frelsesarmeen i Norge, og var aktiv og grunnla samfunnets barne- og ungdomsarbeid. Han revitaliserte også Frelsesarmeens ettersøkelsesarbeid og var redaktør for *[[Krigsropet]]* i 26 år, men det er først og fremst som sangdikter han huskes. Teksten til «Jeg er en seiler» ble skrevet i en sykdomsperiode i 1909. Melodien er av Klaus Østby. I 1924 kom den med i *[[Landstads reviderte salmebok]]*. Den er også med i *[[Norsk Salmebok (1985)|Norsk Salmebok]]*, *[[Norsk salmebok 2013]]* og i de flere andre sangbøker. Olav Werner med Hjalmar Lindbergs orkester spilte inn sangen 11. oktober 1950. Den ble utgitt på 78-platen Odeon ND&nbsp;7109 og på EP-platen Odeon GEON&nbsp;19. Sangen ble også innspilt av Karsten Ekorness med Dag Kristoffersens kor 27. oktober 1952. Den ble utgitt på 78-platen Odeon ND&nbsp;7109 og på EP-platen Odeon GEON&nbsp;21.

Tandberg skrev historieboka om Frelsesarmeens første 50 år i Norge, *50 års korstog* (1937). Han ga også ut to diktsamlinger: *Gråspurv* og *Aftenstjerner*.

## Utvalge sangtekster

* Da solen sank i vesterled
* Enn en gang det ropes
* Foran ditt hjertes tillukte dør
* Frelseshær, fylk deg tett
* Gjennom de sekler lange
* Guds kriger, hold ut
* Hill deg, mitt flagg
* Hvilket salig hvilested
* Hvor liflig når vi dveler
* I dag vi blikket vender mot fjerne hedningland
* I den stille klare morgen
* Jeg er en seiler på livets hav
* Jeg har hørt min Herre kalle
* Jeg hører om meg bruse Herrens vinder
* Jesus har bedt oss å komme
* Jesus regner med meg
* Jesus vil ha alle
* Jesus vil vi ofre våre unge liv
* Kledd i hellig pryd en skare
* Kom med hver en sorg og smerte
* Kom nå til ro igjen, min sjel
* Kort er vår dag
* La din Gud bestemme vegen
* Min Faders hjerte
* Min sol går sakte ned
* Motta vårt offer, vår konge
* O Herre, til hvem skulle vi dog gå hen
* Pris Gud, serafer i høye kor
* Se alle him'lers himmel
* Signet bryllupsdagen være
* Snart det dages
* Stjernesangen
* Ut fra Guds trone, skinnende klar
* Velkommen, velkommen, du signede jul
* Vi har en fager urtegård
* Vi synger titt om sei'rens lønn der hjemme
* Å, hvor hastig tiden går

## Innspillinger (i utvalg)
* Kinaforbundets misjonærsekstett. Som «Å, tenk hvor stort (Stjernesangen)». Innspilt i Oslo i november 1947. Utgitt på 78-platen His Master's Voice A.L.&nbsp;2938.
* Olav Werner m. orkester, dir: Rolf Holger. Innspilt 29. mai 1959. Utgitt på singlen Odeon ND&nbsp;7354 og på EP-platen *Stjernesangen* (Odeon GEON&nbsp;58).
* Stanley Ordahl, sang. Hammond-orgel: H. Tronvik. Innspilt 16. november 1964. Utgitt på EP-platen Harmoni HEP&nbsp;222.
* Olav Werner med Ragnar Danielsens ensemble. Arr.: Ragnar Danielsen. Innspilt i juni 1967. Utgitt på LP-platen *Jeg så ham som barn* (Odeon SMOCN&nbsp;1005).
* Bertine Zetlitz på CD-en *Perleporten* (*[[Jeg er en seiler|Jeg er en seiler på livets hav]]*)

## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 119-120

## Eksterne lenker
* Seilersangen ble til i dødens grenseland
* Hvem skrev «I den stille, klare morgen»? Frelsesarmeens Historiske Selskap